ການລັກລອບຄ້າຂາຍ ນໍແຮດເຖື່ອນ
ຄະນະຜູ້ແທນອາຟຣິກາໃຕ້ ພວມຢູ່ທີ່ຫວຽດນາມ ເພື່ອຫາທາງປາບປາມ ການຄ້ານໍແຮດເຖື່ອນ
ເຈົ້າໜ້າທີ່ອາຟຣິກາໃຕ້ກຳລັງເຈລະຈາຫາລືກັບເຈົ້າໜ້າທີ່ ອະວຸໂສຂອງຫວຽດນາມຢູ່ທີ່ຮ່າໂນ່ຍເພື່ອຊອກຫາຊ່ອງ ທາງ ໃຫ້ມີການຫຼຸດຜ່ອນ ການລັກລອບຄ້າຂາຍນໍແຮດ rhino ແບບຜິດກົດໝາຍ ນໍແຮດທີ່ວ່ານີ້ແມ່ນໄດ້ມີການລັກລອບຊື້ຂາຍກັນ ຢູ່ຕາມ ຕະຫຼາດມືດແລະໃຊ້ໃນການປະສົມຢາພື້ນເມືອງຢູ່ໃນບາງ ປະເທດເອເຊຍ ກຸ່ມອະນຸລັກສັດປ່ານາໆຊາດ TRAFFIC ກ່າວວ່າຫວຽດ ນາມແມ່ນນຶ່ງຂອງປາຍທາງທີ່ສຳຄັນ ສຳລັບນໍແຮດຜິດກົດ ໝາຍ ຈາກອາຟຣິກາ ອົງການນີ້ເວົ້າວ່າ ເປົ້າໝາຍຂອງການປະຊຸມດັ່ງກ່າວແມ່ນເພື່ອປັບປຸງການຮ່ວມມືລະຫວ່າງ ຕຳຫຼວດຂອງປະເທດທັງສອງ ໃນປີນີ້ມີແຮດຫຼາຍກວ່າ 200 ໂຕໄດ້ຖືກຂ້າເພື່ອເອົານໍຢູ່ອາຟຣິກາໃຕ້ ບ່ອນທີ່ມີຮອດ 90% ຂອງແຮດທີ່ຍັງເຫລືອຢູ່ໃນໂລກ ອາໄສຢູ່ຕາມປ່າດົງພົງໄພນັ້ນ